Biografi - Knut Rumohr

KNUT RUMOHR er en av få kunstnerspirer som startet på kunstakademiet uten å ha tatt i en pensel. Så finnes det også kun en Rumohr, ingen har overhodet forsøkt å etterligne hans "vitale malerier med dramatisk intensitet", som de er beskrevet. Med disse maleriene vakte han oppmerksomhet på Høstutstillingen for nesten 50 års siden. Allerede da var han en nyskapende kolorist. Inspirasjonen fant han både i den norske stiliserte folkekunsten, som rosemaling og gammel billedvev, og i den spontane naturopplevelsen hjemme på Vestlandet. I unge år snudde han helst ryggen til naturen og malte etter erindringen.

Hans abstrakte og fargesterke vestlandsmotiver har dermed en uttrykkskraft som skal være en inspirasjon for mange av dagens kunstnere. Selv foretrakk han å jobbe i tempera (vann, egg, lakk og olje) og fant oljemaling for "sleipt og glatt". "For meg er det en betingelse å jobbe hurtig, slik at jeg fort ser at ideen fungerer", sa han, et utsagn hans intense grafikk også bærer preg av. I bildene hans bare aner man noe gjenkjennelige, eller det gjenkjennelige har veket plassen for fri form- og fargekomposisjoner. Kanskje man kan si Rumohrs motiver er en sammensmelting mellom billedvev-mønstre og abstraherte landskapsinntrykk? "Verden er ikke framfor oss, men blir til foran øynene våre i møte med Rumohrs kunst", har kunstnerkollega Halvard Ljøsne uttalt. Et inntrykk blir klart til et uttrykk i Rumohrs kunst.

CV

f. 1916 – d. 2002

**UTDANNELSE**

Bergen Kunsthåndverksskole 1934, Statens Håndverks- og Kunstindustriskole 1935-1941 (Per Krogh og Olaf Willums). Statens Kunstakademi 1938-1941 (Jean Heiberg og Georg Jacobsen).

**SEPARAT- OG KOLLEKTIVUTSTILLINGER**

Fra 1937 har han deltatt på en lang rekke separat- og kollektivutstillinger i Norge og i utlandet.

Han debuterte på Høstutstillingen i 1939.

**MUSEER OG SAMLINGER**

Nasjonalgalleriet, Riksgalleriet, Museet for samtidskunst, Norsk Kulturråd, Oslo Kommunes kunstsamling, Norges Bank, Lillehammer Bys Kunstsamlinger, Victoria and Albert Museum, London, Arkivmuseet, Lund, Gøteborgs Konstmuseum, Tønder Museum. Representert i en rekke faste samlinger i Norge og i utlandet.

**STØRRE ARBEIDER**

Hotell Viking, Hotell Continental, Kvikne Hotell, Sjøkrigsskolen, Dikemarks Sykehus, Høyanger Samfunnshus, Sogndal Gymnas, Lærdal Rådhus.

**TEPPER**

(vevet av A. Knutzon)

SAS Hotellet og diverse ambassader

**UTSMYKNINGSKONKURRANSER**

Stortingsbygningen

Håkonshallen

**PRISER**

Leikanger Kommunes Kulturpris 1985

Sogn og Fjordane Fylkeskulturpris 1998

Kunstneren har utført en rekke illustrasjonsarbeider og teaterdekorasjoner.

**LITTERATUR OG TV PROGRAMMER**

Kunstneren verker og hans arbeid er beskrevet i en rekke bøker og artikler bl. a. ”Knut Rumohr” av Jan Askeland og Halvdan Ljøsne i 2000.

Hans kunst og arbeider er omtalt i TV-programmer, tidsskrifter og verker og i rekke avis-anmeldelser.